ΜΜΕ και προσφυγική κρίση
Creators: name: Αραμπατζή, Ευαγγελία Δημητρίου
Publisher: name: Aristotle University of Thessaloniki
Year: 2019
Subjects: εφημερίδες
κρίση
πρόσφυγες
newspapers
cricis
refugges

description: Η παρούσα εργασία αποτέλεσε μια προσπάθεια μελέτης του τρόπου με τον οποίο οι ελληνικές εφημερίδες καλύπτουν το ζήτημα της προσφυγικής κρίσης. Πιο συγκεκριμένα, εξετάστηκαν τα δημοσιεύματα τεσσάρων εφημερίδων, της Καθημερινής, του Ελεύθερου Τύπου, της Αυγής και του Ριζοσπάστη, ως προς τον τρόπο με τον οποίο καλύπτουν το προσφυγικό ζήτημα. Στόχος της ανάλυσης ήταν η εξέταση του φιλομεταναστευτικού ή μη λόγου των εφημερίδων, καθώς και της πιθανής διαφοροποίησης του περιεχομένου τους με βάση την ευρύτερη πολιτική τους τοποθέτηση.Σε γενικές γραμμές, ο τύπος στην Ελλάδα παρουσιάζει μια θετική στάση για το ζήτημα. Η μελέτη οδήγησε στη διαπίστωση πως οι εφημερίδες επικεντρώνονται σε μεγάλο βαθμό στα ζητήματα της ανθρώπινης τραγωδίας, των συνεπειών και της αντιμετώπισης του φαινομένου, χωρίς να πραγματοποιούν μια ανάλογη επικέντρωση στο ζήτημα του πολέμου που μαίνεται στη Συρία. Επομένως, οι εφημερίδες της Ελλάδας επικεντρώνονται στις συνέπειες του πολέμου, δηλαδή στις προσφυγικές ροές, και όχι στον ίδιο τον πόλεμο, που αποτελεί την αιτιακή απόδοση αυτών. Επιπλέον, πραγματοποιείται μια σημαντική διαφοροποίηση της αποτύπωσης των γεγονότων της προσφυγικής κρίσης με βάση την τοποθέτηση της εκάστοτε εφημερίδας στον πολιτικό άξονα αριστεράς/ δεξιάς, αφού οι δεξιές εφημερίδες έχουν πιο συντηρητικές τοποθετήσεις και αναφέρονται στην κατασταλτικού χαρακτήρα αντιμετώπιση του φαινομένου (π.χ. έργο αστυνομικών και λιμενικών αρχών). Παρατηρούνται επίσης διαφοροποιήσεις μεταξύ του Ριζοσπάστη, που είναι αμιγώς κομμουνιστική εφημερίδα, από την Αυγή, μια γενικώς αριστερή εφημερίδα, αφού στον Ριζοσπάστη το φαινόμενο αποδίδεται εν γένει στο νεοφιλελευθερισμό και η αντιμετώπιση αυτού οφείλει να βασίζεται στην ανατροπή του καπιταλιστικού συστήματος και στην από κοινού ταξική οργάνωση Ελλήνων και προσφύγων. Τέλος, παρατηρούνται διαφοροποιήσεις του τρόπου κάλυψης των γεγονότων της προσφυγικής κρίσης από την Αυγή εν σχέση με άλλες εφημερίδες, αφού δεν πραγματοποιείται εκτενής αναφορά στους θανάτους από τα ναυάγια και γενικότερα σε πρωτοβουλίες που ενδεχομένως να ενοχοποιούσαν τις κυβερνητικές πολιτικές
description: The current study aims to increase our understanding regarding the way that Greek newspapers cover refugee crisis. More specifically, the recent publications of Kathimerini, Eleftheros Typos, Avgi and Rizospastis were analyzed in order to explore the way that they cover the issue of refugee crisis. The aim of the study was to investigate the positive or not attitudes of the newspapers towards that issue and to investigate a potential divergence on the way that they cover that issue, based on their political orientation. In general, Greek newspapers present a positive stance towards the refugee crisis. The study results indicate that the newspapers focus on the humanitarian aspects of the crisis, on its consequences and on the measures taken to decrease them. Yet, the newspapers do not equally focus on the war taking place in Syria. Hence, Greek newspapers focus on the refugee crisis, which is a consequence of the war, not on the war itself, the reason behind this phenomenon. In addition, there is a major divergence in the coverage of this issue based on the political orientation of the newspapers, since right-wing newspapers present more conservative attitudes and focus on the suppression of the crisis by the use oflaw enforcement services (police and port authorities). There are also major differences between the coverage by Avgi, which is generally a left-wing newspaper, and Rizospastis, which is a communist newspaper. More specifically, Rizospastis presents that the cause of the refugee crisis is neoliberialism and that in order to tackle refugee crisis it is necessary to fight capitalism and to promote class entity between Greek people and refugees. Finally, there are differences in the way that Avgi covers the refugee crisis, since this newspaper does not cover in detail refugee deaths and shipwrecks, an omission that could be attributed to the specific newspaper’s support to the government